《己未次广惠院》
宋代·葛胜仲

下若水沄沄，佛寺古邑西。开帆但五里，不到将噬脐。

怀古展清但，崇阁聊攀跻。法生有鼻祖，乐此山与溪。

自言孙子贤，兹地兴王基。霸主受九锡，二纪承梁齐。

空馀阳乌阜，石人卧荒蹊。绿满天随家，岩花伴幽栖。

留传杞菊堂，墨妙悬榱题。秀色有他岭，招寻更杖藜。

山林且放诞，边城多鼓鼙。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。